کولت. آذ آقشین ائورهنین "زن" شعیرینی تقدیم ائدیر:
زن، بیشیردیین کئکسه داراشمیش قاریشقالار دا اؤلدو
داها سندن هئچ نه قالمادی بو شیکست ائوده
داها من اؤیرندیم کی، تاریخ اوشومیی قوجاقلاشماقچون
سئوگینیسه بیر عؤمور اوزاقلاشماقچون یارادیب
اوشاقلیقدان، گنجلیکدن، قوجالیقدان باشقا
بیر ده اونسوزلوق دؤورو اولور اینسان عؤمرونون
یالاندی، زن… یالاندی
اینسانی قوجالیق یوخ، اونسوزلوق دؤورو اؤلدورور
قوجاقلادیغیم بوتون قادینلاری بیرلشدیریب
اؤزومه بیر آنا دوزلده بیلمدیم…
بعضا بو نهنگ عؤمور بیرجه سؤزدن عبارت اولور:«گلمهدی…»
زن، قادینی ان تئز آتاسی اونودور
ان چوخ خاطرهلر خسته لندیریر آدامی
ایشتاهین اولمور یئمک یئمهیه، یاشاماغا،
…گلمهیه
ندنسه مترو چیخیشلاریندان هئچ واخت «او»نا طرف چیخمادیق
هئچ واخت تاپا بیلمدیک اونوتماغین رسپتینی
الیمیزده اونو آختارماق اؤلدو
آیاغیمیزدا چیخیب گلمک…
سنه گولمک گتیرجهم، قیزیم، دویونجا گولمک…
داها بوروق ساچلار اونوتماسین
سن ده اونوتما، زن، سن ده اونوتما:
آیریلیق حاقیندا دئییلمیش ان گؤزل سؤز – آیریلماماقدی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab